Projektas KLAIPĖDOS RAJONO savivaldybės taryba

SPRENDIMAS

DĖL KLAIPĖDOS RAJONO SAVIVALDYBĖS TARYBOS 2014-01-30 SPRENDIMO NR. T11-52 „DĖL SOCIALINĖS PAŠALPOS TEIKIMO IR BŪSTO ŠILDYMO IŠLAIDŲ, GERIAMOJO VANDENS IŠLAIDŲ IR KARŠTO VANDENS IŠLAIDŲ KOMPENSACIJŲ TEIKIMO KLAIPĖDOS RAJONO SAVIVALDYBĖJE TVARKOS APRAŠŲ TVIRTINIMO“ DALINIO PAKEITIMO

2014 m. rugsėjo 25 d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymo 32 straipsnio 2 dalimi, n u s p r e n d ž i a:

1. Pakeisti Klaipėdos rajono savivaldybės tarybos 2014-01-30 sprendimu Nr. T11-52 patvirtinto Būsto šildymo išlaidų, geriamojo vandens išlaidų ir karšto vandens išlaidų kompensacijų teikimo Klaipėdos rajono savivaldybėje tvarkos aprašo punktus:

1.1. 16 punktą ir jį išdėstyti taip: „Centrinė buhalterija apskaičiuotas kompensacijų sumas kiekvieną mėnesį perveda į šilumos energiją ir vandenį teikiančių įmonių atsiskaitomąsias sąskaitas bankuose, gyventojų nurodytas sąskaitas ar pašto skyrius, o bendrai gyvenantiems asmenims arba vieniems gyvenantiems asmenims, patyrusiems socialinę riziką, – į kurą pardavusios įmonės ar asmens sąskaitą. Minimalus neišmokamos kompensacijos dydis – 0, 29 EUR“.

1.2. 24 punktą ir jį išdėstyti taip: „Klaipėdos rajono savivaldybėje nustatomos šios vidutinės kieto kuro rūšių kainos, taikomos būsto šildymo ir karšto vandens ruošimo kompensacijoms skaičiuoti:

I kategorijos malkų kaina – 38 EUR už kietmetrį;

Mišrių malkų kaina – 35 EUR už kietmetrį;

Akmens anglies kaina – 165 EUR už toną“.

2. Pakeisti Klaipėdos rajono savivaldybės tarybos 2014-01-30 sprendimu Nr. T11-52 patvirtinto Socialinės pašalpos teikimo Klaipėdos rajono savivaldybėje tvarkos aprašo 11 punktą ir jį išdėstyti taip: „Nustatyto dydžio socialinė pašalpa skiriama ir mokama už praėjusį mėnesį. Minimalus neišmokamos socialinės pašalpos dydis – 1, 45 EUR“.

3. Nustatyti, kad šis sprendimas įsigalioja 2015-01-01.

4. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vaclovas Dačkauskas

KLAIPĖDOS RAJONO SAVIVALDYBĖS ADMINISTRACIJA

AIŠKINAMASIS RAŠTAS

2014-09-11

Gargždai

DĖL TARYBOS SPRENDIMO „DĖL KLAIPĖDOS RAJONO SAVIVALDYBĖS TARYBOS 2014-01-30 SPRENDIMO NR. T11-52 „DĖL SOCIALINĖS PAŠALPOS TEIKIMO IR BŪSTO ŠILDYMO IŠLAIDŲ, GERIAMOJO VANDENS IŠLAIDŲ IR KARŠTO VANDENS IŠLAIDŲ KOMPENSACIJŲ TEIKIMO KLAIPĖDOS RAJONO SAVIVALDYBĖJE TVARKOS APRAŠŲ TVIRTINIMO“ DALINIO PAKEITIMO“ PROJEKTO

1. Parengto sprendimo projekto esmė, tikslai, uždaviniai: Pakeisti Klaipėdos rajono savivaldybės tarybos 2014 metų sausio 30 dienos sprendimu Nr. T11-52 patvirtinto Būsto šildymo išlaidų, geriamojo vandens išlaidų ir karšto vandens išlaidų kompensacijų teikimo Klaipėdos rajono savivaldybėje tvarkos aprašo 16 ir 24 punktus bei Socialinės pašalpos teikimo Klaipėdos rajono savivaldybėje patvirtinto tvarkos aprašo 11 punktą, atsižvelgiant į Lietuvos Respublikos euro įvedimo Lietuvos Respublikoje įstatymo nuostatuose numatytus reikalavimus.

2. Projekto rengimo priežastys. Kuo vadovaujantis parengtas sprendimo projektas:

Sprendimas pakeisti tvarkos aprašuose nurodytus punktus numatytas vadovaujantis Klaipėdos rajono savivaldybės administracijos direktoriaus pavaduotojo, pavaduojančio direktorių 2014-06-30 įsakymu Nr. AV – 1495 „Dėl Klaipėdos rajono savivaldybės pasirengimo euro įvedimui veiklos plano tvirtinimo“.

3. Kokių rezultatų yra laukiama: sprendimas įsigalios 2015-01-01.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių: nėra.

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą: galioja preambulėje išvardinti teisės aktai, šiuo sprendimu keičiami punktai, nurodytos sumos litais keičiamos į eurus.

Vyriausybei pritarus Socialinės apsaugos ir darbo ministerijos siūlymui įvedant eurą gavėjų naudai apvalinti socialinių išmokų dydžius, nurodytuose tvarkos aprašuose kieto kuro rūšių kainos, taikomos būsto šildymo ir karšto vandens ruošimo kompensacijoms skaičiuoti suapvalinamos.

6. Projekto rengimo metu gauti specialistų vertinimai ir išvados. Ekonominiai apskaičiavimai: neatliekama.

7. Sprendimo įgyvendinimui reikalingos lėšos: nėra.

8. Kiti, autoriaus nuomone, reikalingi pagrindimai ir paaiškinimai: nėra.

Vedėjos pavaduotoja Jolanta Papievienė